钦定古今图书集成/历象汇编/岁功典/第046卷 > 贺新郎 叶梦得
## 钦定古今图书集成/历象汇编/岁功典/第046卷 > 贺新郎 叶梦得

“睡起流莺语。掩苍苔、房栊向晚，乱红无数。吹尽残花无人见，惟有垂杨自舞。渐煖霭、初回轻暑。宝扇重寻
明月影，暗尘侵、上有乘鸾女。惊旧恨，遽如许。　江南
梦断横江渚。浪黏天、葡萄涨绿，半空烟雨。无限楼前
沧波意，谁采𬞟花寄取。但怅望、兰舟容与。万里云颿
何时到，送孤鸿、目断千山阻。”谁为我，唱金缕。